Braeval

Braeval (ehmols: Braes of Glenlivet) is en Whisky-Brenneree in Chapeltown of Glenlivet, Banffshire, Schottland.

 Historie 
De Brennere Braeval is 1973 ünner den Naam Braes of Glenlivet dör de Seagram-Dochter Chivas Brothers grünnt worrn. Se weer al na twee Johren vun dree op fief, un 1978 denn op söss Brennblasen vergröttert. Siet 1995 driggt de Destille den Naam Braeval, üm nich mit de Brenneree Glenlivet verwesselt to warrn. 2001 is dat Spiritousen-Segment vun Seagram un somit ok de Destille an Pernod Ricard verköfft worrn, de de Brenneree in’n August 2002 stillleggt hebbt. In’t Johr 2008 is de Brenneree denn wedder apen maakt worrn, üm de tokamen Nafraag an Blends afdecken to künnen. As Single Malt warrt de Whisky nich so faken affüllthttp://www.theherald.co.uk/business/news/display.var.2082510.0.Pernod_plans_expansion.php.

 Produkschoon 
duum|hochkant|Braeval Single-Malt-Whisky (vun en unafhangigen Affüller)
Braeval höört to dat Whiskyrebeet Speyside. Dat Water kummt ut de Preenie- un Kate’s Wells. In de Brenneree gifft dat een Meeschfatt (Mash tun) vun 8,4 t ut Eddelstahl un föffteihn Gäärfatten (Wash backs) vun tosamen 660.000  l, de ok ut Eddelstahl sünd. Brennt warrt in twee Wash stills to 22.000 l un veer Spirit stills to 10.000 l, de över Damp hitt maakt warrt. De Brenneree hett keen egen Lagerhüüs, so dat de Whisky to Tieten vun Seagram in Keith affüllt un lagert weern. Egen Affüllen gifft dat vun Braeval nich.

 Kiek ok 
 List vun de schottischen Brennereen

 Borns 

 Weblenken 

Kategorie:Whiskybrenneree
Kategorie:Whiskymarke
Kategorie:Schottland